अरूण सिन्हा द्वारा लिखित नीतीश कुमार की जीवनी उनकी नीतियों के कर्पूरी ठाकुर और लालू यादव की राजनीति से संबंध को नज़रअंदाज़ करती है (सिन्हा 2011)। आरक्षण के मुद्दे पर नीतीश कुमार की सोच और नीतियों ने उन्हें उच्च जातियों में पैठ बनाने में मदद की। इसी के चलते बिहार में लालू युग के बाद नीतीश कुमार गैर-यादव ओबीसी, अतिपिछड़ों, महादलितों व ऊँची जातियों का गठबंधन बना सके। लालू/राबड़ी सरकारों को यादव सरकार माना जाता था और इस कारण वे ऊँची जातियों की आंखों की किरकिरी बन गए थे। इसी के चलते जातियों का लालू-विरोधी गठबंधन बनाया जा सका।